মুসলমানদের কাছে সবথেকে পুণ্যের জায়গা হোল সেই সোনার পাতে মোড়া ডোম অফ দ্য রক। আরবী নাম--আল-হারাম আল-শরীফ। সেই আব্রাহামের পাথর ঘিরে চারটি ইহুদী মন্দিরের ধ্বংসাবশেষের উপর তৈরি এই মসজিদ। এটাই জেরুসালেমের মধ্যমণি। সবার পরিচিত সোনার সৌধ। মসজিদটির গায়ে নীল সবুজ পাথরের কারকার্যও চোখ ঝলসানো সুন্দর। চার পাশে প্রসস্ত চত্বর, ভিড়হীন, শান্তিপূর্ণ, পরিচ্ছন্ন। ইসলাম ধর্মানুযায়ী ওই আব্রাহামের পাথর শুধু ইহুদীদেরই পুণ্যভূমি নয়, মুসলমানদেরও। কোরানের ১৭ নম্বর সুরা অনুযায়ী দেবদূত গাব্রিয়েল স্বপ্নে মহম্মদকে বলেন মদিনা থেকে ঘোড়ায় চড়ে জেরুসালেমে আসতে। মহম্মদ বুরাক (Buraq) নামে সাদা ঘোড়ায় চেপে প্রথমে আসেন কাছেই আল আকসা মসজিদে এবং তারপর ওই পাথরে চড়ে স্বর্গারোহণ করেন। স্বয়ং আল্লার বাণী নিয়ে পরদিন সকালে আবার মর্ত্যে ফিরে আসেন।